ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์(ฉบับที่ ๔)[๑] อาศัยอำนาจตามความในข้อ๗ และข้อ ๒๐ แห่งกฎกระทรวง ฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติม และข้อ ๑๓ (๓) ข้อ ๑๓ ทวิ ข้อ ๑๓ ตรี ข้อ ๑๔และข้อ ๑๕ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาตลงวันที่ ๓๑ มีนาคม ๒๕๔๗ และที่แก้ไขเพิ่มเติม เจ้าพนักงานออกประกาศไว้ ดังต่อไปนี้ข้อ ๑ ให้ยกเลิกคำนิยามคำว่า ผู้ลงทุน ในข้อ ๒ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ลงวันที่ ๒๔ มิถุนายน ๒๕๕๘ ซึ่งแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์(ฉบับที่ ๓) ลงวันที่ ๒๗ มิถุนายน ๒๕๕๙ และให้ใช้ความต่อไปนี้แทนผู้ลงทุน หมายความว่า(๑) กองทุนบำเหน็จบำนาญข้าราชการ(๒) สำนักงานประกันสังคม(๓) กองทุนสำรองเลี้ยงชีพ(๔) กองทุนรวม (ไม่รวมกองทุนส่วนบุคคล)(๕) ผู้ที่ได้รับใบอนุญาตประกอบธุรกิจหลักทรัพย์ตามพระราชบัญญัติหลักทรัพย์และตลาดหลักทรัพย์ พุทธศักราช ๒๕๓๕ และที่แก้ไขเพิ่มเติม(๖) บริษัทประกันชีวิตและบริษัทประกันวินาศภัย(๗) สถาบันการเงินที่มีกฎหมายเฉพาะจัดตั้ง(๘) นิติบุคคลที่จดทะเบียนตามกฎหมายไทยที่มีสินทรัพย์ตามงบดุลตั้งแต่๕,๐๐๐ ล้านบาท(๙) บริษัทจดทะเบียนในตลาดหลักทรัพย์แห่งประเทศไทย(๑๐) ผู้ที่ได้รับใบอนุญาตประกอบธุรกิจสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พุทธศักราช ๒๕๔๖ และที่แก้ไขเพิ่มเติม(๑๑) นิติบุคคลที่จดทะเบียนตามกฎหมายไทยหรือบุคคลธรรมดาที่มีถิ่นที่อยู่ในประเทศไทยที่มีเงินลงทุนในตราสารหรืออนุพันธ์หรือเงินฝาก ตั้งแต่ ๕๐ ล้านบาทขึ้นไปข้อ ๒ ให้ยกเลิกคำนิยามคำว่า ตัวแทนการลงทุน ในข้อ๒ ของประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ ลงวันที่ ๒๔ มิถุนายน ๒๕๕๘ และให้ใช้ความต่อไปนี้แทนตัวแทนการลงทุน หมายความว่าตัวแทนการลงทุนในประเทศที่ผู้ลงทุนมอบหมายให้เป็นตัวแทนการลงทุนหรือจัดการกองทุนส่วนบุคคลและมีลักษณะใดลักษณะหนึ่งดังนี้(๑) ผู้ที่ได้รับใบอนุญาตประกอบธุรกิจหลักทรัพย์ตามพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติม(๒) ผู้ที่ได้รับใบอนุญาตประกอบธุรกิจสัญญาซื้อขายล่วงหน้าตามพระราชบัญญัติสัญญาซื้อขายล่วงหน้าพุทธศักราช ๒๕๔๖ และที่แก้ไขเพิ่มเติมทั้งนี้ ให้ตัวแทนการลงทุนตาม(๑) และ (๒) เป็นตัวแทนการลงทุนได้โดยต้องอยู่ภายในขอบเขตที่ตนได้รับอนุญาตตามพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติม หรือพระราชบัญญัติสัญญาซื้อขายล่วงหน้า พุทธศักราช๒๕๔๖ และที่แก้ไขเพิ่มเติม ด้วยข้อ ๓ ให้ยกเลิกความในข้อ ๓/๑ของประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ ลงวันที่ ๒๔ มิถุนายน ๒๕๕๘ ซึ่งแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์(ฉบับที่ ๓) ลงวันที่ ๒๗ มิถุนายน ๒๕๕๙ และให้ใช้ความต่อไปนี้แทนข้อ ๓/๑ เจ้าพนักงานอนุญาตให้ผู้ลงทุนตามนิยามผู้ลงทุน(๑๑) ในข้อ ๒ ซื้อหรือแลกเปลี่ยนเงินตราต่างประเทศกับนิติบุคคลรับอนุญาต หรือถอนเงินตราต่างประเทศจากบัญชีแหล่งต่างประเทศหรือบัญชีแหล่งในประเทศแบบไม่มีภาระผูกพันตามข้อ ๒๓ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม หรือบัญชีเพื่อการลงทุน เพื่อวัตถุประสงค์ดังต่อไปนี้ได้(๑) กรณีลงทุนโดยไม่ผ่านตัวแทนการลงทุนให้ซื้อ แลกเปลี่ยน หรือถอนเงินตราต่างประเทศเพื่อชำระเงินลงทุนตามที่กำหนดในข้อ ๓(๑) และ (๒) และเพื่อชำระรายจ่ายหรือผลขาดทุนที่เกิดจากการลงทุนดังกล่าวได้ โดยให้ผู้ลงทุนถือปฏิบัติดังนี้(ก) ในกรณีที่เป็นผู้ลงทุนที่มีเงินลงทุนในตราสารหรืออนุพันธ์หรือเงินฝาก ตั้งแต่ ๑๐๐ ล้านบาทขึ้นไป ให้ทำได้เป็นจำนวนรวมกันไม่เกินปีละ ๕ ล้านดอลลาร์สหรัฐอเมริกาหรือเทียบเท่าตามอัตราตลาดต่อราย(ข) ในกรณีที่เป็นผู้ลงทุนที่มีเงินลงทุนในตราสารหรืออนุพันธ์หรือเงินฝาก ตั้งแต่ ๕๐ ล้านบาทขึ้นไป แต่ไม่ถึง ๑๐๐ ล้านบาท ให้ทำได้เป็นจำนวนรวมกันไม่เกินปีละ๑ ล้านดอลลาร์สหรัฐอเมริกาหรือเทียบเท่าตามอัตราตลาดต่อรายในการซื้อ แลกเปลี่ยนหรือถอนเงินตราต่างประเทศตาม (ก) และ (ข) จะต้องเป็นการชำระเงินลงทุนในตราสารในต่างประเทศตามข้อ๓ (๑) ที่ออกหรือจำหน่ายในประเทศสมาชิกอาเซียนหรือในประเทศที่มีหน่วยงานกำกับดูแลเป็นสมาชิกของInternational Organization of Securities Commissions (IOSCO) โดยหน่วยงานดังกล่าวต้องเป็นพหุภาคีประเภทSignatory A ใน Multilateral Memorandum of Understanding Concerning Consultation and Cooperation and the Exchange of Information (MMOU) หรือเป็นการชำระเงินลงทุนในอนุพันธ์ตามข้อ ๓(๒) ที่ซื้อขายในตลาดในประเทศดังกล่าวหรือทำกับบุคคลในประเทศดังกล่าว และจะต้องชำระเงินไปยังประเทศดังกล่าวด้วยทั้งนี้ ในกรณีที่ผู้ลงทุนถอนเงินตราต่างประเทศจากบัญชีเพื่อการลงทุนไปชำระเงินลงทุนหรือชำระรายจ่ายหรือผลขาดทุนที่เกิดจากการลงทุนตาม(๑) ให้ทำได้โดยไม่นับรวมเป็นวงเงินตาม (๑)(๒) กรณีลงทุนผ่านตัวแทนการลงทุนให้ซื้อ แลกเปลี่ยน หรือถอนเงินตราต่างประเทศเพื่อชำระเงินตามวัตถุประสงค์ที่กำหนดในข้อ๓ ได้ โดยมียอดคงค้างการลงทุนตามราคาทุน ณ ขณะใดขณะหนึ่งไม่เกินวงเงินที่ผู้ลงทุนได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์ทั้งนี้ กรณีชำระเงินลงทุนตามข้อ ๓ (๒)(ก) ที่ทำกับบุคคลที่มีถิ่นที่อยู่นอกประเทศหรือกรณีชำระเงินลงทุนตามข้อ ๓ (๒) (ข)ที่อ้างอิงตัวแปรต่างประเทศอื่นที่ไม่ใช่อัตราแลกเปลี่ยนหรืออ้างอิงอัตราแลกเปลี่ยนที่ไม่ใช่เป็นการทำเพื่อป้องกันความเสี่ยงอัตราแลกเปลี่ยนหรือกรณีชำระเงินตามธุรกรรมตามข้อ ๓ (๓) และข้อ ๓ (๔) ให้ทำได้เฉพาะกรณีที่ลงทุนผ่านตัวแทนการลงทุนซึ่งเป็นผู้ที่ได้รับใบอนุญาตประกอบธุรกิจหลักทรัพย์ที่เป็นบริษัทจัดการกองทุนส่วนบุคคลเท่านั้นในการซื้อ แลกเปลี่ยนหรือถอนเงินตราต่างประเทศตาม (๒) ให้ฝากเข้าบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนทั้งนี้ ในกรณีที่ตัวแทนการลงทุนซื้อหรือแลกเปลี่ยนเงินตราต่างประเทศตาม(๒) แทนผู้ลงทุนให้สามารถหักกลบรายการชำระหรือรับชำระเงินที่เกี่ยวกับการลงทุนในตราสารในต่างประเทศและอนุพันธ์ของผู้ลงทุนกับลูกค้ารายอื่นและให้ซื้อหรือแลกเปลี่ยนเงินตราต่างประเทศเพื่อชำระเงินหรือรับชำระเงินกับคู่ค้าในต่างประเทศตามยอดสุทธิจากการหักกลบเท่านั้นโดยให้เป็นไปตามหลักเกณฑ์และวิธีการที่เจ้าพนักงานกำหนดข้อ ๔ ให้ยกเลิกความในข้อ ๔ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์ลงวันที่ ๒๔ มิถุนายน ๒๕๕๘ ซึ่งแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์(ฉบับที่ ๓) ลงวันที่ ๒๗ มิถุนายน ๒๕๕๙ และให้ใช้ความต่อไปนี้แทนข้อ ๔ เมื่อผู้ลงทุนหรือตัวแทนการลงทุนขอซื้อ แลกเปลี่ยนหรือถอนเงินตราต่างประเทศตามข้อ ๓ และข้อ ๓/๑ นิติบุคคลรับอนุญาตต้องเรียกให้ผู้ลงทุนหรือตัวแทนการลงทุนยื่นเอกสารหลักฐานดังนี้(๑) ในกรณีที่เป็นผู้ลงทุนตามนิยามผู้ลงทุน(๑) ถึง (๑๐) ในข้อ ๒(ก) ในกรณีที่เป็นผู้ลงทุนตามนิยามผู้ลงทุน(๒) ถึง (๗) และ (๑๐) ในข้อ ๒ ให้เรียกหลักฐานที่ออกโดยหน่วยงานที่กำกับดูแลผู้ลงทุนหรือในกรณีที่เป็นผู้ลงทุน (๑) (๘) และ (๙) ในข้อ ๒ ให้เรียกหลักฐานที่ออกโดยคณะกรรมการหรือผู้มีอำนาจบริหารของผู้ลงทุนซึ่งหลักฐานดังกล่าว ต้องแสดงการอนุญาตให้ผู้ลงทุนลงทุนในตราสารในต่างประเทศ หรืออนุพันธ์โดยระบุวงเงินลงทุนทั้งนี้ ในกรณีที่เป็นผู้ลงทุนตามนิยามผู้ลงทุน(๓) ถึง (๕) และ (๑๐) นิติบุคคลรับอนุญาตอาจเรียกให้ผู้ขอซื้อ แลกเปลี่ยน หรือถอนเงินตราต่างประเทศยื่นหลักฐานที่ออกโดยหน่วยงานที่กำกับดูแลผู้ลงทุนภายในวันรับมอบส่งมอบเงินตามธุรกรรมเงินตราต่างประเทศ(ข) ในกรณีที่เป็นผู้ลงทุนตามนิยามผู้ลงทุน(๘) ในข้อ ๒ ให้เรียกงบการเงินที่ผ่านการตรวจสอบและรับรองจากผู้สอบบัญชีรับอนุญาตปีล่าสุด(ค) ในกรณีที่เป็นผู้ลงทุนตามนิยามผู้ลงทุน(๑) (๒) (๖) และ (๗) ในข้อ ๒ ที่มีการลงทุนในตราสารในต่างประเทศ และอนุพันธ์จำนวนตั้งแต่๑๐ ล้านดอลลาร์สหรัฐอเมริกาหรือเทียบเท่าตามอัตราตลาดต่อปี และในกรณีที่เป็นผู้ลงทุนตามนิยามผู้ลงทุน(๘) และ (๙) ในข้อ ๒ ให้เรียกแบบรับทราบการแจ้งความประสงค์การลงทุนในตราสารในต่างประเทศและอนุพันธ์ที่ออกให้โดยเจ้าพนักงาน(ง) กรณีผู้ลงทุนเป็นผู้ขอซื้อแลกเปลี่ยน หรือถอนเงินตราต่างประเทศ ให้เรียกหนังสือรับรองของผู้ลงทุน ซึ่งรับรองว่าการซื้อแลกเปลี่ยน หรือถอนเงินตราต่างประเทศดังกล่าว จะทำให้ผู้ลงทุนมียอดคงค้างการลงทุนในตราสารในต่างประเทศและอนุพันธ์ไม่เกินวงเงินที่กำหนดโดยหน่วยงานที่กำกับดูแล ผู้ลงทุนหรือคณะกรรมการหรือผู้มีอำนาจบริหารของผู้ลงทุน(จ) กรณีตัวแทนการลงทุนเป็นผู้ขอซื้อแลกเปลี่ยน หรือถอนเงินตราต่างประเทศให้เรียกหนังสือรับรองของตัวแทนการลงทุน ซึ่งรับรองว่าการซื้อแลกเปลี่ยน หรือถอนเงินตราต่างประเทศดังกล่าวเป็นไปเพื่อการลงทุนในตราสารในต่างประเทศและอนุพันธ์แทนผู้ลงทุนภายใต้วงเงินลงทุนที่กำหนดโดยหน่วยงานที่กำกับดูแลผู้ลงทุนหรือคณะกรรมการหรือผู้มีอำนาจบริหารของผู้ลงทุน(๒) ในกรณีที่เป็นผู้ลงทุนตามนิยามผู้ลงทุน(๑๑) ในข้อ ๒(ก) กรณีผู้ลงทุนเป็นผู้ขอซื้อแลกเปลี่ยน หรือถอนเงินตราต่างประเทศ ในกรณีลงทุนโดยไม่ผ่านตัวแทนการลงทุน ให้เรียกเอกสารหลักฐานดังนี้๑. หลักฐานที่แสดงว่าผู้ลงทุนมีเงินลงทุนในตราสารหรืออนุพันธ์หรือเงินฝากตามที่กำหนดซึ่งออกไว้ไม่เกิน ๑ เดือน๒. แบบรับทราบการแจ้งความประสงค์การลงทุนในตราสารในต่างประเทศและอนุพันธ์ที่ออกให้โดยเจ้าพนักงาน และ๓. แบบแสดงการรับทราบหลักเกณฑ์และความเสี่ยงในการส่งเงินตราต่างประเทศออกไปลงทุนในตราสารในต่างประเทศและอนุพันธ์ ตามที่เจ้าพนักงานกำหนด(ข) กรณีผู้ลงทุนเป็นผู้ขอซื้อแลกเปลี่ยน หรือถอนเงินตราต่างประเทศ ในกรณีลงทุนผ่านตัวแทนการลงทุน ให้เรียกเอกสารหลักฐานดังนี้๑. หลักฐานที่แสดงว่าผู้ลงทุนได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์และ๒. หนังสือรับรองของผู้ลงทุนซึ่งรับรองว่าการซื้อ แลกเปลี่ยน หรือถอนเงินตราต่างประเทศดังกล่าวจะทำให้ผู้ลงทุนมียอดคงค้างการลงทุนในตราสารในต่างประเทศและอนุพันธ์ทุกประเภทรวมทั้งสิ้นไม่เกินวงเงินลงทุนที่ผู้ลงทุนได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์(ค) กรณีตัวแทนการลงทุนเป็นผู้ขอซื้อแลกเปลี่ยน หรือถอนเงินตราต่างประเทศให้เรียกเอกสารหลักฐานดังนี้๑. หลักฐานที่แสดงว่าผู้ลงทุนได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์และ๒. หนังสือรับรองของตัวแทนการลงทุนซึ่งรับรองว่าการซื้อ แลกเปลี่ยน หรือถอนเงินตราต่างประเทศดังกล่าวเป็นไปเพื่อการลงทุนในตราสารในต่างประเทศและอนุพันธ์แทนผู้ลงทุนภายใต้วงเงินลงทุนที่ผู้ลงทุนได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์ทั้งนี้ ให้นิติบุคคลรับอนุญาตเรียกให้ผู้ขอซื้อแลกเปลี่ยน หรือถอนเงินตราต่างประเทศยื่นหลักฐานตาม (ข) ๑. และ (ค) ๑. ภายในวันรับมอบส่งมอบเงินตามธุรกรรมเงินตราต่างประเทศอนึ่ง เจ้าพนักงานอาจพิจารณาไม่ออกแบบรับทราบการแจ้งความประสงค์การลงทุนในตราสารในต่างประเทศและอนุพันธ์ ในกรณีที่มีการตรวจพบว่าผู้ลงทุนไม่ปฏิบัติตามหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ตามประกาศฉบับนี้ และที่แก้ไขเพิ่มเติมนิติบุคคลรับอนุญาตอาจเรียกหนังสือรับรองตาม(๑) (ง) หรือ (จ) และ (๒) (ข) ๒. หรือ (๒) (ค) ๒. เป็นรายครั้งหรือรายปีก็ได้ โดยนิติบุคคลรับอนุญาตต้องดูแลให้หนังสือรับรองดังกล่าวครอบคลุมการรับรองสำหรับการซื้อ แลกเปลี่ยน หรือถอนเงินตราต่างประเทศสำหรับปีดังกล่าวด้วยในการเรียกเอกสารหลักฐานประกอบการขอซื้อแลกเปลี่ยน หรือถอนเงินตราต่างประเทศนิติบุคคลรับอนุญาตสามารถเรียกเอกสารหลักฐานที่เป็นต้นฉบับสำเนา หรือข้อมูลอิเล็กทรอนิกส์ก็ได้ยกเว้นกรณีหนังสือรับรองตาม (๑) (ง) หรือ (จ) และ(๒) (ข) ๒. หรือ (๒) (ค) ๒. ต้องเรียกต้นฉบับหรือข้อมูลอิเล็กทรอนิกส์ที่ใช้แทนต้นฉบับเท่านั้นเมื่อนิติบุคคลรับอนุญาตตรวจสอบและพอใจว่าเป็นเอกสารที่แท้จริงและถูกต้องให้ขายแลกเปลี่ยน หรือถอนเงินตราต่างประเทศได้ตามเอกสารหลักฐาน และให้เก็บรักษาเอกสารหลักฐานไว้ไม่น้อยกว่า๕ ปี เพื่อให้เจ้าพนักงานตรวจสอบข้อ ๕ ให้ยกเลิกความในข้อ ๗ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์ลงวันที่ ๒๔ มิถุนายน ๒๕๕๘ ซึ่งแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์(ฉบับที่ ๓) ลงวันที่ ๒๗ มิถุนายน ๒๕๕๙ และให้ใช้ความต่อไปนี้แทนข้อ ๗ ให้ผู้ลงทุนชำระเงินหรือรับชำระเงินในการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้เป็นเงินตราต่างประเทศเท่านั้นยกเว้นกรณีการชำระเงินหรือรับชำระเงินลงทุนในอนุพันธ์ที่ทำกับนิติบุคคลรับอนุญาต โดยเป็นอนุพันธ์ที่มีลักษณะดังต่อไปนี้ให้ชำระเป็นเงินบาทหรือเงินตราต่างประเทศก็ได้(๑) อนุพันธ์ที่อ้างอิงอัตราดอกเบี้ย(๒) สัญญาซื้อขายล่วงหน้าที่มีทองคำเป็นสินค้า(๓) อนุพันธ์ในรูปของสัญญา Plain Vanilla Swap ที่อ้างอิงราคาตราสารหนี้ ราคาตราสารทุนราคาสินค้าโภคภัณฑ์ หรือดัชนีทางการเงินที่ไม่ได้เกิดจากการคำนวณโดยใช้อัตราแลกเปลี่ยน(๔) อนุพันธ์ที่อ้างอิงอัตราแลกเปลี่ยนที่ไม่เกี่ยวกับเงินบาทหรือที่อ้างอิงดัชนีทางการเงินที่เกิดจากการคำนวณโดยใช้อัตราแลกเปลี่ยนที่ไม่เกี่ยวกับเงินบาทในกรณีที่ผู้ลงทุนได้รับเงินตราต่างประเทศจากการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้ ให้ถือปฏิบัติดังนี้(๑) หากผู้ลงทุนประสงค์จะนำเงินตราต่างประเทศดังกล่าวไปลงทุนหรือทำธุรกรรมทุกประเภทตามที่กำหนดไว้ในประกาศฉบับนี้ต่อผู้ลงทุนสามารถดำเนินการได้ โดยไม่ต้องปฏิบัติตามข้อ ๒๐ แห่งกฎกระทรวง ฉบับที่ ๑๓(พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ และที่แก้ไขเพิ่มเติม(๒) หากผู้ลงทุนไม่ประสงค์จะลงทุนหรือทำธุรกรรมทุกประเภทตามที่กำหนดไว้ในประกาศฉบับนี้ต่อผู้ลงทุนต้องปฏิบัติตามข้อ๒๐ แห่งกฎกระทรวงข้างต้น ในกรณีที่ผู้ลงทุนประสงค์จะฝากเงินตราต่างประเทศที่ได้รับมาตามวรรคสองให้ฝากไว้ในบัญชีเพื่อการลงทุนที่เปิดไว้กับนิติบุคคลรับอนุญาตและให้นิติบุคคลรับอนุญาตถือปฏิบัติเช่นเดียวกับกรณีลงทุนหรือทำธุรกรรมต่อข้อ ๖ ให้ยกเลิกความใน (๒) ของข้อ ๘ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์ลงวันที่ ๒๔ มิถุนายน ๒๕๕๘ และให้ใช้ความต่อไปนี้แทน(๒)ทำอนุพันธ์เพื่อป้องกันความเสี่ยงอัตราแลกเปลี่ยนจากการลงทุนดังนี้(ก) กรณีซื้อเงินตราต่างประเทศล่วงหน้าให้นิติบุคคลรับอนุญาตเรียกให้ผู้ลงทุนยื่นเอกสารหลักฐานตามข้อ ๔ ในวันที่ทำอนุพันธ์ โดยผู้ลงทุนสามารถซื้อเงินตราต่างประเทศล่วงหน้าเพื่อฝากเข้าบัญชีเพื่อการลงทุนได้ด้วย(ข) กรณีขายเงินตราต่างประเทศล่วงหน้า ให้ถือปฏิบัติตามหลักเกณฑ์ดังนี้๑. ให้ผู้ลงทุนทำได้ไม่เกินมูลค่ารวมของเงินลงทุนในตราสารในต่างประเทศและเงินที่ได้ฝากไว้ในบัญชีเพื่อการลงทุน ตามหลักเกณฑ์ดังนี้๑.๑ เงินลงทุนในตราสารในต่างประเทศ ตามราคาทุนหรือตามราคาตลาดหรือตามจำนวนเงินที่จะได้รับในวันครบกำหนดไถ่ถอนตราสารในต่างประเทศแล้วแต่จำนวนใดจะสูงกว่ากัน๑.๒ เงินที่ได้ฝากไว้ในบัญชีเพื่อการลงทุนซึ่งให้รวมถึงผลตอบแทนจากการฝากเงินดังกล่าวที่สามารถกำหนดจำนวนเงินได้ล่วงหน้าทั้งนี้ ให้ผู้ลงทุนดูแลให้ยอดคงค้างอนุพันธ์ดังกล่าวมีจำนวนไม่เกินมูลค่ารวมของเงินตาม๑.๑ และ ๑.๒ ตลอดระยะเวลาตามอนุพันธ์๒. ในกรณีที่เป็นผู้ลงทุนตามนิยามผู้ลงทุน (๑) ถึง (๑๐)ในข้อ ๒ ให้นิติบุคคลรับอนุญาตเรียกเอกสารหลักฐานในวันที่ทำอนุพันธ์ดังนี้๒.๑ หลักฐานที่ออกโดยหน่วยงานที่กำกับดูแล คณะกรรมการหรือผู้มีอำนาจบริหารของผู้ลงทุนซึ่งหลักฐานดังกล่าวต้องแสดงการอนุญาตให้ผู้ลงทุนลงทุนในตราสารในต่างประเทศ หรืออนุพันธ์โดยระบุวงเงินลงทุน หรือหลักฐานที่แสดงว่าผู้ลงทุนได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์แล้วแต่กรณี และ๒.๒ หนังสือรับรองจากผู้ลงทุนหรือตัวแทนการลงทุน แล้วแต่กรณีซึ่งรับรองว่ายอดคงค้างการทำสัญญาขายเงินตราต่างประเทศล่วงหน้าของผู้ลงทุนที่ทำกับนิติบุคคลรับอนุญาตทุกรายรวมแล้วไม่เกินมูลค่ารวมของเงินตาม๑.๑ และ ๑.๒ ของผู้ลงทุนอนึ่ง ในกรณีที่เป็นผู้ลงทุนตามนิยามผู้ลงทุน (๘) ในข้อ๒ ให้เรียกงบการเงินที่ผ่านการตรวจสอบและรับรองจากผู้สอบบัญชีรับอนุญาตปีล่าสุดด้วย๓. ในกรณีที่เป็นผู้ลงทุนตามนิยามผู้ลงทุน (๑๑) ในข้อ๒ ให้นิติบุคคลรับอนุญาตเรียกเอกสารหลักฐานในวันที่ทำอนุพันธ์ดังนี้๓.๑ หลักฐานที่แสดงว่าผู้ลงทุนมีเงินลงทุนในตราสารหรืออนุพันธ์หรือเงินฝากตามที่กำหนดซึ่งออกไว้ไม่เกิน ๑ เดือน หรือหลักฐานที่แสดงว่าผู้ลงทุนได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์แล้วแต่กรณี และ๓.๒ หนังสือรับรองจากผู้ลงทุนหรือตัวแทนการลงทุน แล้วแต่กรณีซึ่งรับรองว่ายอดคงค้างการทำสัญญาขายเงินตราต่างประเทศล่วงหน้าของผู้ลงทุนที่ทำกับนิติบุคคลรับอนุญาตทุกรายรวมแล้วไม่เกินมูลค่ารวมของเงินตาม๑.๑ และ ๑.๒ ของผู้ลงทุนนิติบุคคลรับอนุญาตอาจเรียกหนังสือรับรองตาม ๒.๒ และ๓.๒ เป็นรายครั้งหรือรายปีก็ได้ โดยนิติบุคคลรับอนุญาตต้องดูแลให้หนังสือรับรองดังกล่าวครอบคลุมการรับรองสำหรับการขายหรือแลกเปลี่ยนเงินตราต่างประเทศสำหรับปีดังกล่าวด้วยในการเรียกเอกสารประกอบการทำอนุพันธ์เพื่อป้องกันความเสี่ยงอัตราแลกเปลี่ยนจากการลงทุนหรือในการฝากเงินดังกล่าวนิติบุคคลรับอนุญาตสามารถเรียกเอกสารหลักฐานที่เป็นต้นฉบับ สำเนา หรือข้อมูลอิเล็กทรอนิกส์ก็ได้ยกเว้นหนังสือรับรองตาม ๒.๒ และ ๓.๒ ต้องเรียกต้นฉบับหรือข้อมูลอิเล็กทรอนิกส์ที่ใช้แทนต้นฉบับเท่านั้นทั้งนี้ ให้ผู้ลงทุนสามารถทำอนุพันธ์ตาม(๒) โดยมีสกุลเงินตราต่างประเทศตามอนุพันธ์ดังกล่าวไม่ตรงกับสกุลเงินตามเงินลงทุนในตราสารในต่างประเทศหรือเงินที่ได้ฝากไว้ในบัญชีเพื่อการลงทุนได้ข้อ ๗ ให้ยกเลิกความในข้อ๑๐ ของประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ ลงวันที่ ๒๔ มิถุนายน ๒๕๕๘ และให้ใช้ความต่อไปนี้แทนข้อ๑๐ ให้ผู้ลงทุนปฏิบัติเกี่ยวกับการแจ้งรายการในการทำธุรกรรมเงินตราต่างประเทศ ตามข้อ๔๔ ของประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงินลงวันที่ ๓๑ มีนาคม ๒๕๔๗ และที่แก้ไขเพิ่มเติมด้วยข้อ ๘ ให้ยกเลิกความในข้อ๑๑ ของประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ ลงวันที่ ๒๔ มิถุนายน ๒๕๕๘ และให้ใช้ความต่อไปนี้แทนข้อ๑๑ ผู้ลงทุนจะต้องจัดทำรายงานเกี่ยวกับการลงทุนทุกประเภทที่กำหนดไว้ในประกาศฉบับนี้และรายงานยอดคงค้างในบัญชีเพื่อการลงทุนและบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตน ตามแบบและวิธีการที่เจ้าพนักงานกำหนดไว้บนเว็บไซต์ของธนาคารแห่งประเทศไทย( ) เพื่อส่งให้แก่เจ้าพนักงาน และต้องเก็บข้อมูลการลงทุนพร้อมเอกสารหลักฐานทั้งหมดไว้ไม่น้อยกว่า๕ ปี เพื่อให้เจ้าพนักงานตรวจสอบข้อ๙ ประกาศฉบับนี้ให้ใช้บังคับตั้งแต่วันที่๓๑ มกราคม ๒๕๖๑ประกาศ ณ วันที่ ๑๘มกราคม พ.ศ. ๒๕๖๑วชิรา อารมย์ดีเจ้าพนักงานควบคุมการแลกเปลี่ยนเงินปวันวิทย์/จัดทำ๑๓ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๑ ง/หน้า ๖๑/๓๐ มกราคม ๒๕๖๑